Ο **Αλεξάντερ (ή Αλεξάντρ) Ζολοτίσκοβιτς Ανκβάμπ** (Alexander Zolotiskovich Ankvab , αμπχαζιανά: Александр Анқәаб, γενν. 26 Δεκεμβρίου 1952) είναι πολιτικός, πρωθυπουργός της Αμπχαζίας από τις 29 Απριλίου 2020 και ξανά από το 2005 ως το 2010 και ως αντιπρόεδρος από το 2010 ως το 2011. Ήταν επίσης ντε φάκτο πρόεδρος της Αμπχαζίας από το 2011 ως την παραίτησή του το 2014. Η Αμπχαζία είναι μια δημοκρατία που αποσχίστηκε από τη Γεωργία. Διορίστηκε στην πρωθυπουργία από τον Πρόεδρο Σεργκέι Μπαγκάπς στις 14 Φεβρουαρίου του 2005. Υπήρξε στενός συνεργάτης του Μπαγκάπς και ηγείται του κόμματος Αϊταΐρα ("Αναγέννηση").

Βιογραφικά στοιχεία
-------------------

Γεννήθηκε στο Σουχούμι στις 26 Δεκεμβρίου 1952 και σπούδασε Νομικά στο Πανεπιστήμιο του Ροστόφ, στη Ρωσία. Εργάστηκε στην Κομσομόλ για πολλά χρόνια και το 1975-1981 υπηρέτησε στη σοβιετική Αμπχαζία, ως αξιωματικός του Υπουργείου Δικαιοσύνης. Το 1981 έγινε μέλος της Κεντρικής Επιτροπής του Κομμουνιστικού Κόμματος της Γεωργίας και έπειτα έγινε υφυπουργός Εσωτερικών, από το 1984 ως το 1990.

Έπειτα από τη διάλυση της ΕΣΣΔ και την ανακήρυξη της ανεξαρτησίας της Γεωργίας, το 1991, ο Ανκβάμπ έγινε μέλος του Ανωτάτου Σοβιέτ της Αμπχαζίας.

Το 1992-1993 ήταν υπουργός Εσωτερικών της κυβέρνησης αυτονομιστών και έπειτα από τη νίκη των Αμπχαζίων στον πόλεμο που ακολούθησε με τη Γεωργία, εγκαταστάθηκε στη Μόσχα το 1994 και σταδιοδρόμησε ως επιτυχημένος επιχειρηματίας.

Επέστρεψε στην πολιτική το 2000 με την ίδρυση του κινήματος *Αϊταΐρα* που αντιτάχθηκε στη κυβέρνηση του τότε προέδρου, Βλαντισλάβ Αρτζίνμπα. Το 2004 ανακοίνωσε την υποψηφιότητά του για το προεδρικό αξίωμα, ωστόσο τέθηκε εκτός υποψηφιότητας γιατί κρίθηκε ακατάλληλος για πιθανή εκλογή, επειδή δε μιλούσε καλά την αμπχαζική γλώσσα. Αντί άλλης επιλογής, ο Ανκβάμπ στήριξε τον Μπαγκάπς στην υποψηφιότητά του για Πρόεδρος και έτσι ο διορισμός του στην πρωθυπουργία θεωρούνταν σχεδόν βέβαιος.

Δολοφονικές απόπειρες
---------------------

Από την ημέρα που ανέλαβε καθήκοντα, το 2005, ο Ανκβάμπ διέφυγε από τρεις δολοφονικές απόπειρες εναντίον του. Στην τελευταία από αυτές, στις 9 Ιουλίου του [2007, τραυματίστηκε ελαφρά όταν το αυτοκίνητό του δέχτηκε πυρά από αγνώστους στο δρόμο μεταξύ του Σουχούμι και της Γκουντάουτας. Η Βουλή της Αμπχαζίας καταδίκασε την επίθεση και την απέδωσε σε παράγοντες που αποσκοπούν στην αποσταθεροποίηση της χώρας. Για τις εναντίον του απόπειρες, έχει ειπωθεί ακόμα και η εκδοχή της ανάμειξης των μυστικών υπηρεσιών.

Προεδρικές εκλογές 2011
-----------------------

Στις προεδρικές εκλογές που διεξήχθησαν στις 26 Αυγούστου 2011, ο Ανκβάμπ κέρδισε στον πρώτο γύρο, με 54,86% έναντι του Σεργκέι Σάμπα (21,04%). Κατά συνέπεια, ο Ανκβμάμπ ορκίστηκε και επίσημα Πρόεδρος στις 26 Σεπτεμβρίου 2011.

### Παραίτηση

Στις 27 Μαΐου 2014 το αρχηγείο του Ανκβάμπ στο Σουχούμι καταλήφθηκε από ομάδες της αντιπολίτευσης με αρχηγό τον Ραούλ Χατζίμπα, αναγκάζοντάς τον να μεταβεί αεροπορικώς στην Γκουντάουτα. Ο Ανκβάμπ κατήγγειλε τα γεγονότα κάνοντας λόγο για "ένοπλο πραξικόπημα". Το Κοινοβούλιο της Αμπχαζίας έκεινρ τον Ανκβάμπ "ανίκανο" να εκτελέσει τα προεδρικά του καθήκοντα στις 31 Μαΐου 2014 και την 1η Ιουνίου 2014 ο Ανκβάμπ παραιτήθηκε.

Πρωθυπουργός
------------

Στις 23 Απριλίου 2020 διορίστηκε ξανά πρωθυπουργός.

Παραπομπές
----------

1. ↑  Abkhaz PM Survives Assassination Attempt Αρχειοθετήθηκε 2007-10-08 στο Wayback Machine.. Civil Georgia. 9 Ιουλίου 2007.
2. ↑  Officials: PM of ex-Soviet Georgia's breakaway Abkhazia region injured in attack. International Herald Tribune, 9 Ιουλίου 2007.
3. ↑  Abkhaz MPs call government to investigate attack on Ankvab Αρχειοθετήθηκε 2012-02-08 στο Wayback Machine.. *Regnum*, 11 Ιουλίου 2007.
4. ↑  A Fourth Attack on the Abkhazian PM. *Kommersant*. 10 Ιουλίου 2007.
5. ↑  «Александр Анкваб набрал 54,86 % голосов избирателей». *Apsnypress*. 27-8-2011. Αρχειοθετήθηκε από το πρωτότυπο στις 2012-04-05.. Ανακτήθηκε στις 27 Αυγούστου 2011.
6. ↑  «Georgia Abkhazia: Leader 'flees' protesters in Sukhumi». BBC News. 28 Μαΐου 2014.. Ανακτήθηκε στις 28 Μαΐου 2014.
7. ↑  «Ankvab Steps Down». *Civil Georgia*. 1 Ιουνίου 2014.. Ανακτήθηκε στις 1 June 2014.

* "Former Georgian minister says new Abkhaz premier will be strong leader", Imedi TV, Τυφλίδα, 14 Φεβρουαρίου 2005
* "Ankvab appointed Abkhaz prime minister", Interfax Daily News Bulletin, 14 Φεβρουαρίου 2005

Εξωτερικοί σύνδεσμοι
--------------------

* Πολυμέσα σχετικά με το θέμα  Alexander Ankvab στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8211151778237718130004

 |

 |